**Ministru kabineta noteikumu projekta „Noteikumi par zvērinātu notāru atlīdzības taksēm un to noteikšanas kārtību” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Noteikumi par zvērinātu notāru atlīdzības taksēm un to noteikšanas kārtību” (turpmāk – Projekts) izstrādāts atbilstoši *Euro* ieviešanas kārtības likuma 30. panta pirmajai daļai, Ministru kabineta 2012. gada 27. jūnija rīkojuma Nr. 282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1. apakšpunktam un Latvijas Nacionālā *euro* ieviešanas plāna (apstiprināts ar Ministru kabineta 2013. gada 4. aprīļa rīkojumu Nr. 136) 1. pielikuma J2.2.1. pasākumam. |
| 2. | Pašreizējā situācija un problēmas | Ņemot vērā, ka ar 2014. gada 1. janvāri Latvijā plānots ieviest *euro*, ir nepieciešams veikt grozījumus Ministru kabineta 2008. gada 15. septembra noteikumos Nr. 747 „Noteikumi par zvērinātu notāru atlīdzības taksēm un to noteikšanas kārtību”, aizstājot tajā latus ar *euro*. Ievērojot to, ka saistībā ar *euro* ieviešanu būtu jāgroza vairāk kā puse no minēto Ministru kabineta noteikumu apjoma, ir jāsagatavo jauna normatīvā akta projekts. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | |  | | --- | | Projekta izstrādes mērķis ir pielāgot Ministru kabineta 2008. gada 15. septembra noteikumus Nr. 747 „Noteikumi par zvērinātu notāru atlīdzības taksēm un to noteikšanas kārtību” *euro* ieviešanai, aizstājot latus ar *euro*.  Projekts paredz noteikt minētajos Ministru kabineta noteikumos latos izteiktās skaitliskās vērtības *euro* atbilstoši *Euro* ieviešanas kārtības likuma 6. panta un 32. panta otrās daļas 2. punktā paredzētajiem principiem.  Proti, normās, kurās ir noteikts zvērinātu notāru amata atlīdzības takses apmērs, summas latos aizstātas ar *euro*, piemērojot *Euro* ieviešanas kārtības likuma 6. pantā paredzēto principu. Līdz ar to zvērinātu notāru amata atlīdzības takses apmēri ir pēc iespējas saglabāti pašreiz spēkā esošo normu, kas nosaka zvērinātu notāru amata atlīdzības takses latos, paredzētajā apmērā.  Savukārt normās, kurās zvērinātu notāru amata atlīdzības takses noteikšanai ir paredzēti intervāli, piemēram, paredzētas konkrētas darījuma summu robežu amplitūdas (Projekta 6. punkts), kurām katrai ir noteikta atbilstoši lielāka zvērinātu notāru amata atlīdzības takse (jo lielāka darījuma summa, jo lielāka amata atlīdzības takse), latu aizstāšanai ar *euro* ir piemēroti 32. panta otrās daļas 2. punktā paredzētie principi, lai nodrošinātu intervālu, kas nosaka darījumu summu robežas, nepārtrauktību. Šie darījuma summu intervāli noteikti *euro* atbilstoši 32. panta otrās daļas 2. punktā paredzētajiem principiem, ievērojot abu personu grupu, uz kurām attiecas Projektā ietvertais normatīvais regulējums (proti, zvērināti notāri un personas, kuras lūgs attiecīgo notariālo darbību), intereses,nosakāmās summas *euro* pēc iespējas pietuvinot latos noteiktajām robežvērtībām. Turklāt, izmantojot matemātisku papildapaļošanu, normu ērtākai un vieglākai piemērošanai summas ir noteiktas veselos *euro*, ņemot vērā cita starpā arī to, ka pašreiz spēkā esošajās normās summas ir izteiktas veselos latos.  Tāpat arī attiecībā uz normām, kurās zvērinātu notāru amata atlīdzības takses noteikšanai ir paredzētas mantas vērtību robežas (attiecībā uz laulātā mantas daļu, attiecībā uz mantojamo mantu un mantu mantas dalīšanas projektā, proti, Projekta 38., 39. un 41. punkts), latu aizstāšanai ar *euro* ir piemērots 32. panta otrās daļas 2. punktā paredzētais princips, ievērojot abu personu grupu, uz kurām attiecas Projektā ietvertais normatīvais regulējums (proti, zvērināti notāri un personas, kuras lūgs attiecīgo notariālo darbību), intereses,summas *euro* pēc iespējas pietuvinot latos noteiktajām vērtībām. Turklāt attiecībā uz mantas vērtību robežām laulātā mantas daļai (Projekta 38. punkts), mantojamai mantai (Projekta 39. punkts) un mantas dalīšanas projektā (Projekta 41. punkts) izmantota matemātiska papildapaļošana, lai normu ērtākai un vieglākai piemērošanai summas tiktu izteiktas veselos *euro*, ņemot vērā cita starpā arī to, ka pašreiz spēkā esošajās normās summas ir izteiktas veselos latos.  Atbilstoši Euro ieviešanas kārtības likuma 7. panta otrajai daļai, ja lata un *euro* vienlaicīgas apgrozības periodā persona, maksājot zvērinātam notāram amata atlīdzības taksi, vēlēsies norēķināties latos, Projektā ietvertajā regulējumā paredzētās summas *euro* zvērināts notārs konvertēs uz latiem saskaņā ar minētā likuma 6. panta pirmajā un otrajā daļā noteikto un pieņems attiecīgo summu latos, atlikumu izdodot *euro*. Proti, zvērināts notārs konvertēs attiecīgajā normā paredzētās naudas summas, izmantojot Eiropas Savienības Padomes noteikto maiņas kursu (t. i., 0,702804), attiecīgi noapaļojot līdz tuvākajam centam, ņemot vērā trešo zīmi aiz komata (ja trešā zīme aiz komata ir no 0 līdz 4, tad centa vērtība nemainās, ja trešā zīme aiz komata ir no 5 līdz 9, tad cents tiek noapaļots par vienu vienību uz augšu).  Projekts nerada ietekmi uz valsts budžetu. | |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | |  | | --- | | Sabiedrības līdzdalība Projekta izstrādē netika nodrošināta, jo Projekts nemaina pastāvošo tiesisko regulējumu pēc būtības, turklāt atsevišķos gadījumos ir personām, uz kurām attiecas Projektā ietvertais normatīvais regulējums, labvēlīgāks. | |
| 7. | Cita informācija | Projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Sabiedrības mērķgrupa ir personas, kuras vērsīsies pie zvērināta notāra ar lūgumu veikt kādas notariālās darbības un kurām attiecīgi būs jāmaksā zvērināta notāra amata atlīdzības takses, kuru pašreiz latos noteiktos apmērus Projekts paredz noteikt *euro*.  Ievērojot to, ka zvērināta notāra iesaiste (t.i., nepieciešamība vērsties pie zvērināta notāra pēc tā sniegtās juridiskās palīdzības) ir paredzēta dažādos procesos (piem., dažādos procesos ir paredzēta paraksta īstuma notariāla apliecināšana, notariāli apliecinātas pilnvaras, notariāli apliecināts dokumenta atvasinājums u.c. notariāli apliecinājumi), t.sk., daļā gadījumu vēršanās pie zvērināta notāra ir obligāta (piem., bezstrīdus laulības šķiršanas lietās), savukārt citos gadījumos pastāv alternatīvas iespējas (piem., vērsties bāriņtiesā u.c. iespējas), kā arī ņemot vērā to, ka zvērināta notāra veiktās amata darbības nav to pakalpojumu lokā, pēc kā personām būtu regulāra nepieciešamība, tad nav iespējams prognozēt, cik daudz personām būs nepieciešamība un/vai vēlme vērsties pie zvērināta notāra. Līdz ar to nav iespējams prognozēt, uz cik sabiedrības locekļiem būtu attiecināms Projektā ietvertais regulējums.  Tāpat arī Projektā ietvertais regulējums ir attiecināms uz visiem zvērinātiem notāriem, jo saskaņā ar Notariāta likuma 163. pantu par katru amata darbību zvērināti notāri ņem amata atlīdzību, kuras apmērus paredz Projektā ietvertais regulējums. Saskaņā ar Ministru kabineta 2005. gada 29. marta noteikumu Nr. 215 „Noteikumi par zvērinātu notāru amata vietām” 2. punktu Latvijas Republikā ir noteiktas 125 zvērinātu notāru amata vietas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Ievērojot to, ka ar Projektā ietverto regulējumu netiek pēc būtības pārskatīti zvērinātu notāru amata atlīdzības taksu apmēri, kā arī ņemot vērā latu aizstāšanai ar *euro* pielietotās metodes (skatīt I sadaļas 4. punktā) un to, ka zvērināta notāra veiktās amata darbības nav to pakalpojumu lokā, pēc kā personām būtu regulāra nepieciešamība, tad attiecībā uz personām, kuras vērsīsies pie zvērināta notāra ar lūgumu veikt kādu notariālo darbību, vai nu nav finansiālās ietekmes vai arī atsevišķos gadījumos tā ir nebūtiska, vai arī labvēlīgāka salīdzinājumā ar pašreiz spēkā esošo regulējumu.  Ievērojot to, ka ar Projektā ietverto regulējumu netiek pēc būtības pārskatīti zvērinātu notāru amata atlīdzības taksu apmēri, kā arī ņemot vērā latu aizstāšanai ar *euro* pielietotās metodes (skatīt I sadaļas 4. punktā) un to, ka nav iespējams prognozēt, kuras notariālās darbības, cik bieži un kuram zvērinātam notāram tiks lūgtas veikt, tad prognozējams, ka attiecībā uz zvērinātu notāru ieņēmumiem finansiālas ietekmes kopumā nav. |
| 4. | Tiesiskā regulējuma nefinansiālā ietekme | Nav |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Projekts šo jomu neskar |
| 2. | Sabiedrības līdzdalība projekta izstrādē | Projekta sagatavošanas procesā Latvijas Zvērinātu notāru padome ir lūgta izteikt viedokli par Projektu. |
| 3. | Sabiedrības līdzdalības rezultāti | Latvijas Zvērinātu notāru padome atbalsta Projektu un tā anotāciju. |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 11. | Projekta izpildē iesaistītās institūcijas | Zvērināti notāri, kas saskaņā ar Notariāta likuma 163. pantu par amata darbību veikšanu ņem Ministru kabineta 2008. gada 15. septembra noteikumos Nr. 747 „Noteikumi par zvērinātu notāru atlīdzības taksēm un to noteikšanas kārtību” noteiktās amata atlīdzības takses. |
| 22. | Projekta izpildes ietekme uz pārvaldes funkcijām | Nav ietekmes uz pārvaldes funkcijām. |
| 33. | Projekta izpildes ietekme uz pārvaldes institucionālo struktūru.  Jaunu institūciju izveide | Nav nepieciešams veidot jaunas institūcijas. |
| 44. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekta izpildei nav nepieciešams likvidēt esošās institūcijas. |
| 55. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekta izpildes rezultātā nav plānots reorganizēt vai apvienot jau esošās institūcijas. |
| 66. | Cita informācija | Nav |

*Anotācijas III, IV, V sadaļa – projekts šo jomu neskar.*

Tieslietu ministrs J. Bordāns

17.07.2013. 13:37

1377

D. Baha

67036838, [Daina.Baha@tm.gov.lv](mailto:Daina.Baha@tm.gov.lv)